Diari Oficial de la Generalitat Valenciana


Sumari del DOGV 8207, del 08-01-2018 (2017/11847)

Informació pública de la modificació puntual número 41 del Pla general.
-----------------------------------------------------------------------

### Dades del document

Número de DOGV
:   8207

Data del DOGV
:   08-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/11542


Data del document
:   17-11-2017

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Informació pública de la modificació puntual número 41 del Pla general. [2017/11103]  
El Ple de l'Ajuntament, en sessió extraordinària celebrada el 13 de novembre de 2017, ha adoptat acord amb la part dispositiva següent:  
  
  
Primer. Sotmetre a informació pública la modificació puntual número 41 del Pla general de Borriana, redactada per l'arquitecte municipal, i que té com a objecte preveure en el planejament el condicionament i eixamplament de la calçada actual de la part de la carretera del Grau compresa entre l'avinguda Unió Europea i l'avinguda de la Constitució, per a l'execució d'un carril bici i d'un pas de vianants en l'esmentat tram, requalificant com a sòl dotacional viari públic de comunicacions el sòl adjacent a l'actual carretera del Grau, qualificat com a sòl no urbanitzable de protecció d'infraestructures i domini públic (SNU-PD) pel vigent pla general, mantenint la seua classificació de sòl no urbanitzable i sense modificar els usos regulats en l'article 4.11 de les normes urbanístiques.  
La present modificació puntual número 41 del Pla general es contempla en el marc de l'Estratègia de desenvolupament sostenible integrat en l'àrea urbana de Borriana (EDUSI/FEDER) del Programa operatiu de creixement sostenible FEDER 2014-2020, aprovada per Resolució de 12 de desembre de 2016, de la Secretaria d'Estat de Pressupostos i Despeses del Ministeri d'Hisenda i Administracions Públiques, que arreplega com un dels seus objectius estratègics el foment de la mobilitat urbana sostenible.  
  
Segon. Publicar un anunci en el Diari Oficial de la Generalitat Valenciana, en premsa escrita de gran difusió en la localitat i en la pàgina web municipal significant que, durant el termini de 45 dies a comptar des de la publicació de l'anunci en el Diari Oficial de la Generalitat Valenciana, la documentació diligenciada i completa estarà depositada per a la seua consulta pública els dies hàbils en horari de 09.00 a 14.00 hores, en la Secció II/ Negociat d'Ordenació del Territori, Urbanisme i Patrimoni, situada en la planta tercera de l'Ajuntament de Borriana, plaça Major, número 1, podent-se presentar les al·legacions, suggeriments i qualssevol altres documents que s'estimen oportuns.  
  
Així mateix s'assenyala que el document podrà consultar-se en l'apartat d'urbanisme del tauler d'anuncis de la direcció electrònica: https://burriana.sedelectronica.es/board; i que des del 16 d'octubre de 2017 fins al 13 de novembre de 2017 s'ha obert el tràmit previ de consulta pública a través del portal web de l'Ajuntament: https://consulta.burriana.es  
  
Tercer. Dins del tràmit de consultes, sol·licitar informe de la Confederació Hidrogràfica del Xúquer i de la Subdirecció General de Mobilitat de la Conselleria d'Habitatge, Obres Públiques i Vertebració del Territori, remetre una còpia de la modificació puntual número 41 del Pla general en format digital, i concedir un termini de 45 dies, a comptar de la seua recepció, perquè puguen examinar la documentació i formular les observacions que estimen convenients, d'acord amb les determinacions de l'informe ambiental i territorial estratègic emés el 28 de setembre de 2017 per la comissió d'avaluació ambiental.  
  
Així mateix, sol·licitar informe a Iberdrola Distribució Elèctrica, SAU, Telefónica, Facsa, en tant que entitats subministradores de serveis públics urbans i al Sindicat de Regs.  
  
Quart. Contra el present acord, com a acte de tràmit que no posa fi a la via administrativa, no es pot interposar cap recurs. Sense perjuí que puga exercitar-se el que s'estime pertinent.  
  
Borriana, 17 de novembre de 2017.- L'alcaldessa presidenta: María José Safont Melchor.